Ministru kabineta rīkojuma projekta

**„Par valsts nekustamā īpašuma Brīvības ielā, Jaunjelgavā, Jaunjelgavas novadā, nodošanu Jaunjelgavas novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 5.panta pirmā un piektā daļa, 42. panta pirmā daļa un 43. pants. Jaunjelgavas novada domes 2014.gada 30.oktobra lēmums (prot.Nr.26 39.§), ar ko nelemj ierosināt atsavināt bez atlīdzības un pārņemt Jaunjelgavas novada pašvaldības īpašumā valsts nekustamo īpašumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums Brīvības ielā 30, Jaunjelgavā, Jaunjelgavas novadā (nekustamā īpašuma kadastra Nr.3207 002 0145) sastāvēja no zemes vienības 1262 m² platībā (zemes vienības kadastra apzīmējums 3207 002 0145). Īpašuma tiesības ar zemesgrāmatu tiesneša 2007.gada 4.oktobra lēmumu ir nostiprinātas Latvijas valstij Finanšu ministrijas personā Jaunjelgavas pilsētas zemesgrāmatas nodalījumā Nr.100000399428. Saskaņā ar Jaunjelgavas novada domes 2012.gada 31.maija izbraukuma sēdē (prot.Nr.6 42§) nolemto ir apstiprināts zemes ierīcības projekts par vairāku nekustamo īpašumu, tajā skaitā arī par nekustamā īpašuma Brīvības ielā 30, Jaunjelgavā, sadalīšanu un jaunu zemes vienību izveidošanu, piešķirot nosaukumus un nosakot zemes lietošanas veidus. Atbilstoši no nekustamā īpašuma Brīvības ielā 30, Jaunjelgavā, zemes vienības kadastra apzīmējums 3207 002 0145, atdalītajai zemes vienībai 55 m² platībā piešķirts nosaukums Brīvības iela, kas iekļauta nekustamā īpašuma Brīvības iela sastāvā un noteikts zemes izmantošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101).Pēc minētās zemes vienības sadales veikšanas ir izveidotas divas zemes vienības ar kadastra apzīmējumiem 3207 002 0182 un 3207 002 0183. Pašvaldības īpašumā ir nododama zemes vienība ar kadastra apzīmējumu 3207 002 0183, 55 m² platībā, kas ietilpst nekustamā īpašuma ar kadastra Nr. 3207 002 0426 - Brīvības ielā, Jaunjelgavā, Jaunjelgavas novadā sastāvā. Saskaņā ar informāciju no Valsts zemes dienesta Kadastra informācijas sistēmas teksta datiem zemes vienības novērtējums kadastrā 2015.gada 1.janvārī sastāda 2 *euro*. Visa zemes vienība atrodas aizsargjoslas teritorijā gar autoceļu pilsētās un ciemos gar ielām un autoceļiem, vides un dabas resursu aizsardzības aizsargjoslas teritorijā ap kultūras pieminekli pilsētās un daļēji ekspluatācijas aizsargjoslas teritorijās.Jaunjelgavas novada dome 2014.gada 30.oktobra sēdē (prot.Nr.26 39.§) ir lēmusi pārņemt bez atlīdzības sabiedrības vajadzību nodrošināšanai nepieciešamo zemes vienības daļu 55 m² platībā no nekustamā īpašuma Brīvības ielā 30, Jaunjelgavā, Jaunjelgavas novadā, pašvaldības autonomās funkcijas – *pašvaldības administratīvās teritorijas labiekārtošanai un sanitārās tīrības nodrošināšanai (ielu, ceļu un laukumu būvniecība, rekonstruēšana un uzturēšana) –*īstenošanai.Jaunjelgavas novada dome 2010.gada 21.janvārī nolēma (prot.Nr.1 38.§) piedalīties Eiropas reģionālās attīstības fonda (ERAF) atklātajā konkursā 1.šķiras autoceļa P87 Bauska-Aizkraukle Jaunjelgavas pilsētas teritorijā - tranzītielas ceļa posmā infrastruktūras un satiksmes drošības uzlabošanai 3,9 km garumā un projekta līdzfinansēšanā ar 15% daļu. Pamatojoties uz būvprojektu „Tranzīta maršruta ielu: Jelgavas, Brīvības, Rīgas un Jēkabpils Jaunjelgavas pilsētā rekonstrukcija” būvdarbi ir pabeigti 2013.gada 31.oktobrī. Ielu rekonstrukcijas būvdarbi skar tranzītielām piegulošo zemes vienību īpašniekus, tāpēc būvprojekta īstenošanai nepieciešams atsavināt visas projekta skartās platības sabiedrības vajadzību nodrošināšanai, tajā skaitā valstij piederošā nekustamā īpašuma Brīvības ielā 30, Jaunjelgavā, Jaunjelgavas novadā, daļu, uz kura projekta īstenošanas rezultātā ir uzbūvēta Brīvības ielas ietve.Valsts akciju sabiedrības „Valsts nekustamie īpašumi” Īpašumu izvērtēšanas komisija 2014.gada 4.decembra sēdē ir konceptuāli atbalstījusi attiecīgā nekustamā īpašuma nodošanu Jaunjelgavas novada pašvaldības īpašumā. Saskaņā ar Publiskas personas mantas atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr.109. „Kārtība, kādā atsavināma publiskās personas manta” 12.punkts noteic - lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| 3. | Projekta izstrādē iesaistītās institūcijas | Rīkojuma Projekta izstrādē ir iesaistīta Finanšu ministrija (valsts akciju sabiedrība „Valsts nekustamie īpašumi”) un Jaunjelgavas novada dome. |
| 4. | Cita informācija | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Jaunjelgavas novada pašvaldība segs izdevumus, kas radīsies, reģistrējot nekustamo īpašumu zemesgrāmatā uz pašvaldības vārda. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunjelgavas novada pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (valsts akciju sabiedrība „Valsts nekustamie īpašumi”) un Jaunjelgavas novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III. IV, un V. sadaļa –projekts šīs jomas neskar.*

Finanšu ministrs J.Reirs

07.09.2015. 15:16

971

S.Lūse, 67024904

Santa.Luse@vni.lv